SEBUAH SIRI ASLI NETFLIX
Saya rasa tidak ada sesiapa menyangka virus ini menyerang secepat ini
KETUA PASUKAN RED BULL RACING
dan sedahsyat ini.
Tiada rancangan untuk pasukan lumba, jentera
PENGARAH URUSAN RENAULT
dan untuk kami sendiri.
Menakutkan. Setiap hari amat menakutkan.
Kami mesti kembali agar kesemua 10 pasukan ada peluang…
Bukan jaminan, tapi peluang untuk selamat.
KEMBALI DI LANDASAN
MUSIM BUNGA 2020
Untuk makluman, Encik Zak Brown datang pejabat.
CEO MCLAREN RACING
Ini kali kedua saya masuk pejabat
sejak perlumbaan dibatalkan di Australia.
Macam filem sains fiksyen.
Rasa lain macam.
Tingkat satu.
COVID menyebabkan kami mengalami masalah kewangan.
Banyak perniagaan terjejas.
Semuanya terhenti serta-merta.
Ramai orang terpaksa dibuang atau dipotong gaji.
Kami memang tak tahu bagaimana masa depan kami kelak.
Buat masa ini, kami hanya mampu berharap.
Helo? Sihat?
PENGERUSI EKSEKUTIF F1
Sihat. Saya di pejabat.
Ya. Sunyi.
Awak rasa, ada sebarang kemungkinan
untuk cuba buat 15 perlumbaan saja dulu?
Jadi bagaimana jadualnya?
Dua di Austria, kemudian Hungary.
Eropah, Timur Tengah,
satu dunia.
Jadi semuanya terkawal. Baik. Ini bagus.
Berita gembira dalam sukan Formula 1.
Pelumba kini boleh bersiap-sedia untuk menyertai
dalam Grand Prix Austria.
Grand Prix British tetap diadakan bulan Julai kelak.
LAPAN PERLUMBAAN DIBENARKAN
Selamat pagi, Netflix. Dia datang lagi.
Tapi pastikan dua meter. Perlu ada penjarakan.
Nombor yang anda dail tidak dapat dihubungi.
Sila tinggalkan pesanan selepas bunyi bip.
Ini masalahnya bila nak telefon pemandu. Mungkin masih terlalu awal pagi.
Dapat berlumba pun sudah memadai.
Mereka berusaha bersungguh-sungguh untuk menganjurkan kembali acara ini.
Sudah sepuluh minggu saya duduk rumah berpeluk tubuh.
Tentu pasukan sudah kurang cekap di litar dan di pit.
Tahun ini bakal menyaksikan beberapa keadaan berbeza.
Tapi rasanya Mercedes tentu akan berkarat tahun ini.
Bahaya juga suruh bahagian pemasaran bekerja dari rumah.
Mereka takkan datang-datang lagi!
MESYUARAT ZOOM TAJAAN 4 JUN 2020
Setiap seorang akan dapat satu sesi soalan.
Mereka akan tanya terus jika mereka mahu awak jawab.
- Saya dan Toto tak boleh cakap terus? - Tak.
Jadi saya tak boleh ejek rambut dia.
- Rasanya tak. - "Susie, awak potong rambut Toto?"
Christian, awak boleh duduk di sini.
Hai, Susie. Apa khabar?
- Baik. Awak, Christian? - Ya. Toto tolong kemas rumah?
Tak. Jangan haraplah.
Ini dapur saya.
Cantik.
Cantiknya dapur awak.
Toto pasti tak sabar untuk kembali berlumba.
Saya pula tak sabar mahu jumpa Toto balik
dan kerjakan dia lagi tahun ini.
Betul. Kita memang pesaing yang sengit,
tapi saya sendiri tak sabar nak berlumba.
Lupakan benda-benda lain. Kita turun litar saja.
Awak rasa bila pasukan akan mula tunjukkan taring?
Pada pukul dua petang hari Ahad nanti.
Petang Ahad di Austria.
Selamat pagi dari Styrian Hills. Kita bersiaran di Austria.
Ini perlumbaan pertama dalam Formula 1 musim 2020.
Litar kini sudah dibuka. 20 pelumba kini kembali.
Selamat pagi!
Bagus.
Dalamnya.
Maaf, tunggu dulu. Badan awak panas.
Badan saya memang begitu.
Mahu tegur peminat?
- Ada peminat tengok juga? - Ya.
Tengok ini.
Hai. Apa khabar?
- Selamat pagi, Lance. - Pagi. Helo.
Canggihnya. Saya kagum.
Saya tak dengar awak.
- Tunggu. - Boleh dengar tak?
Ya. Apa khabar?
Awak boleh tanya soalan atau saya boleh menari kalau mahu.
Suka hati awaklah.
Boleh saya tengok awak menari?
Alamak, menyesal pula cakap begitu!
Grand Prix Austria adalah bendera berkibar yang melambangkan
Formula 1 kini sudah kembali.
Selepas sekatan pergerakan berakhir, akhirnya jentera kami boleh keluar semula
untuk menyertai Grand Prix.
Bila masuk padok dan jumpa orang lama,
KETUA PASUKAN HAAS
memang seronok bila dapat berlumba kembali.
- Selamat pagi. - Kita tak boleh salam.
Saya tak sabar mahu berlumba lagi.
Saya orang Austria, saya suka datang Austria.
Kami kembali melakukan sesuatu yang mengujakan kami
iaitu mencabar masa.
Hai. Nak buat apa, ya? Boleh saya…
- Boleh pegang… - Rasanya tak boleh peluk.
- Baik. Awak sihat? - Ya.
Christian bukan calang-calang.
Dia masuk pada usia muda.
Dia ditugaskan dengan pasukan Formula 1 Red Bull
dan menang empat kejuaraan.
Red Bull merajai litar selama empat tahun.
Kemudian Toto dan Mercedes datang untuk merampas takhta.
Christian nak tuntut balik.
Memang sukar untuk mengekalkan rekod kejuaraan selama itu.
Sebab itu Mercedes mengagumkan.
Kami dapat empat tahun. Mereka enam tahun.
Tapi ada satu saat nanti, semua itu akan berakhir juga.
Christian. Kita boleh…
- Boleh salam tak? - Baik jangan.
Kalau macam ini?
Laga kaki sajalah.
- Ya. Jadilah. - Baik.
Awak sihat?
Akhirnya balik lepas lama berehat.
- Gila betul, ya? - Ya.
Tapi saya lebih cergas dan kuat.
Mestilah, kami ada banyak masa berlatih.
Max boleh dikatakan pelumba tumpuan buat masa ini dalam Formula 1.
GP AUSTRIA 2019
Max seolah-olah membawa tuah dalam semua perlumbaan.
Kami ingin menang kejuaraan dunia kelima
dan agar Max menjadi Juara Pemandu Dunia yang termuda.
Tiga, dua, satu.
Alex rakan sepasukan Max.
Dia sudah berlumba sembilan kali dengan prestasi menakjubkan.
Ya. Ayuh!
Dia boleh beri kejutan musim ini.
- Ya! - Bagus!
Syabas, Alex. Sangat cemerlang.
Kami ada Max dan Alex, dua jentera yang mampu bersaing dengan Mercedes.
Ini peluang terbaik untuk kami merebut gelaran juara sejak 2013.
JUMAAT HARI LATIHAN
Helo? Mana pintu masuk?
- Pintu masuk di sana. - Sana?
- Yang satu lagi. - Jumpa!
Sudah lama saya tak masuk litar.
Tentu menarik kalau lihat
prestasi pelumba selepas sekatan pergerakan.
Saya seronok dapat berlumba lagi. Sudah lama tinggal.
Saya sudah mula rasa gatal tangan mahu pegang stereng semula.
Saya cukup bersedia.
Pepatah kami, kerjakan habis-habisan.
Itu yang saya akan buat.
Litar ini sangat menyeronokkan jadi saya tak sabar mahu memecut.
Jangan lupa but.
Memang ada karat sikit tapi lama-lama mesti ingat semula.
Periksa radio.
Kini semua jentera akan mengambil kedudukan.
Depan kosong. Tekan minyak.
Max kata dia tak perlu latihan pun.
Lepas dua pusingan, dia akan mengaum.
Ya. Sebab itulah mereka memang terbaik.
Tak perlu tunggu lama, mereka pasti boleh memecut hebat.
Tak guna!
Maaf, semua.
Kami sasarkan tempat ketiga, tapi lawan kami hebat-hebat belaka.
Ada Racing Point.
Sergio Perez terpantas bagi Racing Point.
Lepas itu, Renault.
- Kuat juga. - Daniel Ricciardo kelima terpantas.
Pasti sengit nanti.
Kita manfaatkan masa di litar.
Ini tempoh paling lama saya tak berlumba
PEMANDU MCLAREN
sejak saya berlumba go-kart pada 2007.
Saya hanya main permainan dan buat strim melalui Twitch.
Itu sajalah sebelum ini. Sekarang sudah kembali sibuk.
Ini kesukaan saya, memandu kereta Formula 1.
Saya perlu membiasakan diri semula.
Litar Austria banyak jalan lurus selepas keluar pit
jadi bila tekan minyak…
Kepala kita akan tersentak ke belakang.
Satu badan rasa ditekan.
Kita tekan brek buat kali pertama.
Kepala saya jatuh ke depan
dan saya rasa macam tak pernah memandu sebelum ini.
Rasa macam tak biasa lagi.
Tapi selepas beberapa pusingan, saya kembali menemui rentak.
Max, masuk enjin lima dan posisi dua.
- Verstappen nampak laju. - Betul.
Rekod peribadi terbaik.
Sudah beberapa tahun kami selalu mula dengan lambat.
Itu mesti diubah.
Kami mesti yakin kami dapat tumpaskan Mercedes.
- Awak masih laju. - Ya, itu yang saya mahu.
- Kereta laju? - Biasa saja.
Ia memang laju. Bukan mahu kata apa. Tapi rasa macam biasa saja.
Lewis, sekarang litar kosong.
Cuma hati-hati, jangan terlalu dekat.
Kini Lewis Hamilton di litar.
Ada sesuatu yang menarik perhatian pada jentera Mercedes.
Sesuatu yang agak berbeza di dalam kokpit.
Ya. Itu dia.
Itu sistem DAS.
Stereng boleh ditolak tarik pula.
Menarik.
Tak pernah dilihat.
Ya. Kita boleh lihat dia seolah-olah dapat menolak roda stereng ke dalam.
Ya, memang menarik.
Sistem DAS memang bijak tetapi ia penuh kontroversi.
Mercedes berjaya mencipta sistem yang bukan hanya mengemudi jentera,
tetapi apabila ia ditarik dan ditolak ke dalam semula,
ia mengubah kedudukan tayar yang berpusing untuk meningkatkan cengkaman dan
membuat mereka membelok dengan laju.
Hamilton lebih cepat 0.6 ke 0.7 saat di jalan lurus.
0.7 ke 0.8 saat semasa pusingan kelayakan.
Beza kelajuan penting.
Kalau bezanya lebih banyak, matilah kita.
Tapi bagaimana ia berfungsi? Ia mengubah arah tayar atau…
- Maknanya bukan dia yang memandu. - Itulah dia.
- Mahu bantah mereka? - Itu saja cara nak jelaskan.
- Helo. - Hai.
Awak sihat?
Rambut Monty dah nampak lain.
Cakap dengan ayah.
Kelas renang okey, Mont?
Dia semakin handal.
PEMANGGIL ISTERI CHRISTIAN
Latihan macam mana?
Okey. Dapat tempat ketiga dan keenam.
Pertama dan kedua? Mercedes?
Ya. Mereka memang nampak laju. Tengoklah nanti.
Okey.
Memang rapat. Kecuali Hamilton. Saya perlu pergi.
Okey. Selamat tinggal.
- Sayang awak. - Selamat tinggal.
Hai.
Sistem DAS yang mereka guna dalam jentera mereka,
sistem pemanduan itu sebenarnya menimbulkan keraguan.
Jadi awak pasang sistem DAS dalam jentera awak.
- Kami guna DAS. - Saya tahu.
Awak jangan ambil hati.
- Tak. Kenapa? - Kami akan buat bantahan hari ini.
Selepas itu, terpulang sama ada FIA terima atau tidak.
Ia ciptaan bagus, bukan?
Betul. Saya akui, memang canggih.
Membawa kemungkinan baru.
Saya mesti terkejut kalau stereng saya buat macam itu.
Christian pengendali bagus.
Dia suka main tarik tali dengan saya.
Tapi kami tetap musuh.
SABTU PUSINGAN KELAYAKAN
Pusingan kelayakan akhirnya tiba
bagi menentukan kedudukan petak dalam Grand Prix Austria kelak.
Musim kini dibuka
setelah lama acara Formula 1 tidak diadakan di Eropah.
Itu Encik Todt.
Saya nak tegur dia.
- Apa khabar? - Baik. Awak?
- Sihat. - Laju tak?
PRESIDEN FIA
Harapnyalah. Kita tengok. Mercedes laju.
Kami cuba bantah sistem DAS mereka tapi tak dapat.
FIA memutuskan sistem DAS adalah sah
dan Mercedes boleh menggunakannya dalam jentera mereka sehingga
penghujung musim.
Semua terkawal.
Macam mana nak laga kaki?
Apa kata orang tentang bantahan itu?
Saya rasa kebanyakan peminat kata
"Red Bull buat begitu sebab mereka sendiri merosot."
- Ya. - Itu yang mereka kata.
- Jadi… - Kita tengok nanti.
Setakat ini Mercedes mengungguli hujung minggu ini.
Lewis Hamilton mendahului setiap sesi.
Mercedes diramal di petak pertama nanti.
Mereka pantas.
- Lebih laju daripada jangkaan. - Hebat.
Mungkin Red Bull bersama Alex Albon dan Max Verstappen
ada helah tersendiri?
- Kita lihat dulu sesi ini. - Mungkin sukar bagi Alex.
Dapat enam teratas pun cukup baik.
Separuh kedua musim lepas bagi Alex sangat memberangsangkan.
WARTAWAN F1
Tahun ini, dia sedia membolot semua mata.
Sedia membantu Red Bull bersaing menentang Mercedes.
- Okey, Alex. - Ya?
- Hidupkan enjin. - Baik.
Alex ada semua ciri pelumba yang handal.
Tak lama lagi dia akan dapat kemenangan podium pertama.
Dia ada peluang tahun lepas di Brazil, tapi malang tak berbau pula.
Ini patut dalam genggaman Alex Albon.
Hamilton kini akan cuba mengambil tempat kedua.
Alex, cuba sekat Hamilton. Kekalkan posisi.
Albon terkunci.
Entah bagaimana Hamilton menggesel dia.
Bodoh!
- Albon dilanggar! - Tak guna!
Punah harapan untuk podium pertamanya.
PEMANDU, RED BULL
Memang sakit.
Saya kecewa. Kalau saya buat lagi, saya akan lebih ganas.
Saya tahu apa yang perlu dibuat. Sekarang yang penting,
mesti tunjukkan hasil.
Alex, kami ambil masa untuk satu pusingan.
Baik.
Baiklah. Ini saat penentuan.
Tak perlahan selepas Selekoh 1.
Masih rasa macam bergegar.
Cuba tekan brek.
Baiklah.
Cepat, Alex!
- Cepat! - Ayuh!
Albon pelumba keempat terpantas.
Tapi Norris mengejar dari belakang.
Kita kini bersama Lando Norris dalam pusingan kelayakannya.
Lando, 0.4 saat lebih cepat daripada Albon. Teruskan.
Macam itulah!
Tekan minyak. Tekan.
Laju selaju-lajunya.
Habis-habisan.
Adakah Lando Norris lebih cepat daripada Alex Albon?
Norris merampas kedudukan keempat di grid daripada Albon. Luar biasa.
Ya!
Lando, awak di tempat keempat. Syabas. P4.
Lewis Hamilton di pusingan terakhir.
DRS, peluang terbuka luas bagi Lewis Hamilton.
Nampaknya ada masalah.
Valtteri Bottas terbabas ke atas batuan.
Bendera kuning dikibar.
Jadi Hamilton patut perlahankan kereta?
Jika Hamilton melalui zon bendera kuning tanpa perlahan,
itu dianggap perbuatan berbahaya
dan hukumannya sangat berat.
Ada bendera kuning? Tak nampak, banyak habuk.
Hamilton memasuki selekoh terakhir.
Jadi Lewis mengekalkan masanya.
Tempat kedua di belakang Bottas bagi kedudukan tiang,
Mercedes di petak satu dan dua.
Tahniah. Bolehlah.
Bila bendera kuning dikibarkan, kita wajib perlahan dan berhati-hati.
Semua pelumba tahu itu sejak mereka kecil di litar go-kart lagi.
Kalau tengok masa dia, dia tak perlahan pun.
Ya, dia memang patut didenda.
Bila berhadapan dengan pasukan sekuat dan sehandal Mercedes,
kita mesti ambil segala kesempatan yang ada.
AHAD HARI PERLUMBAAN
Masa sudah tiba
untuk Pusingan Satu musim 2020.
Kita kini di litar Red Bull di Austria.
Christian Horner nekad mahu ganggu Mercedes dengan apa saja cara.
Dia akan bantah sistem DAS mereka. Dia bantah pusingan kelayakan mereka.
Kita takkan menang kejohanan
kalau kita hanya terima segalanya semudah itu saja.
Kita mesti bantah selagi boleh.
Sekali dia mula, dia takkan berhenti.
Kami ada jumpa rakaman yang belum dilihat FIA lagi. Memang gila.
Ini kamera dalam kereta dia.
Bendera kuning jelas kelihatan.
Pengelola tak tengok lagi rakaman ini.
- Semoga berjaya. - Awak buat jatuh tiga tempat?
- Atau apa? - Entah. Kami sedang cuba.
Sebab awak laju sangat.
- Saya mula di petak ketiga! - Apa?
- Ya! - Macam mana? Mana Hamilton?
- P10? - Entah. Tak kisahlah.
- Mesti sebab Christian Horner. - Mestilah.
Sah, Lewis didenda jatuh tiga tempat.
Jangan kata keputusan baru dibuat sejurus selepas pukul dua tadi?
Masa yang dia pilih sangat tepat.
Sebab Mercedes sudah mula gerak ke petak permulaan
dan menyediakan jentera Lewis Hamilton di petak kedudukan yang asal.
Kalau kita mahu gertak lawan terhebat kita, kita tunggu
sampai saat terakhir.
Saya suka buat mereka panas punggung.
Ini masa yang tepat. Dia tentu sudah gelabah sekarang.
Tapi syabas.
Christian memang suka cari fasal.
Tapi kami lain sikit.
Kami fokus kepada diri kami. Kami tak pandang kiri kanan.
Kami buktikan di litar saja.
217 hari tanpa perlumbaan,
tempoh paling lama dalam sejarah F1 dan akhirnya kini kita berlumba.
Rasa macam dah lama tak datang sini.
Selepas bantahan Red Bull, Verstappen naik ke petak kedua.
Petak tertinggi bagi Lando Norris, di tempat ketiga.
Alex Albon tempat keempat
dan Hamilton ditolak ke tempat kelima.
Ini tamparan hebat bagi Toto Wolff serta Mercedes.
Saya memang teruja tapi saya gementar juga.
Kita sentiasa mahu menggapai kemenangan mudah di litar
tapi keadaan takkan pernah lancar untuk itu.
Mujur jentera awak pantas.
Ya, kami perlu itu.
Setelah semua dugaan kami dua ke tiga bulan lepas.
Kami sudah banyak kali bercakap dengan Lando
dan minta dia jadi lebih agresif sedikit.
Ada satu peluang saja untuk kejuaraan
jadi kita mesti pastikan kita fokus
dan cuba sedaya upaya memberi prestasi terbaik.
Semoga berjaya.
Persiapan kami lengkap. Pemandu kami bersedia.
Max cukup cergas dan bertenaga.
Cuma tengok siapa paling kurang buat silap dan rebut paling banyak mata
khususnya hujung minggu ini.
Sepuluh saat.
Lampu padam, kita bermula!
Verstappen sejajar dengan Lando Norris.
Tidak!
Masih selamat. Tiada yang bergesel.
Amaran, Lando. Albon di belakang.
Alex Albon memintas Lando Norris dan ambil alih tempat ketiga.
Hamilton di belakang.
Faham.
Boleh memintas.
Lewis Hamilton kini mendahului Lando Norris.
Alex Albon tak senang duduk.
Lewis Hamilton berada dalam lingkungan DRS.
- Mereka cepat di jalan lurus. - Tahu. Awak sudah bagus.
Lewis Hamilton pernah cuba mahu memotong Alex Albon dulu
dan akibatnya Alex terlepas podium Brazil dan Hamilton didenda.
Ayuh, Alex!
Aturannya Mercedes, Red Bull, Mercedes, Red Bull.
Pertama, kedua, ketiga, keempat, Lando Norris ketinggalan.
Max, Hamilton belakang awak sekarang.
Enjin sembilan, posisi empat.
Apa terjadi kepada Max Verstappen?
Enjin saya mati. Kenapa ini?
Sebentar.
Verstappen kelam-kabut cuba menghidupkan semula enjin Red Bull.
Kenapa terbalik pula? Bodoh betullah!
Enjin sembilan, posisi dua.
Tapi ini asyik kata… Saya tak boleh ubah!
- Kenapa tiba-tiba macam ini? - Okey. Max, masuk pit.
Sangat menghampakan.
Kami bergantung harap kepada dia.
Kedudukan kami kukuh, kami berlumba di tempat sendiri.
- Matikan enjin. - Bodoh!
Dia terkeluar.
Satu pasukan rasa sangat kecewa.
Tapi tak apa.
Ada seorang pelumba lagi.
Bagus.
Tempat ketiga hampir dalam genggaman Alex.
Max sudah terkeluar tapi kita masih boleh naik podium.
Albon kini bertarung mendapatkan tempat podium atau mungkin juara
dan ini menunjukkan kami betul kerana memilih dia.
Tempat podium atau kemenangan pertama akan melegakan tekanan.
Itu akan membuktikan dia mampu lakukannya dan bukan sekadar cita-cita saja.
Alex, masuk pit.
Masuk pit.
Kami tukar tayar baru untuk pusingan terakhir.
Peliknya Mercedes tak buat itu.
Jadi Alex ada kelebihan tayar baru
dan pasti membawa dia ke kemenangan Grand Prix pertama dia.
Pucuk dicita ulam mendatang bagi Red Bull. Albon ada peluang menang.
Albon semakin menghampiri Lewis Hamilton.
- Cepatlah. - Ayuh!
Alexander Albon mengelak bergaya!
Cepat, Alex.
Bagus! Ayuh!
Cepat!
Ayuh!
Dia diasak sampai terkeluar lagi seperti di Brazil!
Tak guna! Sekali lagi!
Dia memang tak nak kalah!
- Mana boleh macam itu! - Bodoh betul!
Dia hampir dapat mengecapi kemenangan podium pertama
tapi kini dia di tempat tercorot.
Masa Lewis Hamilton ditolak lima saat sebagai hukuman
kerana menyebabkan pelanggaran Alex Albon.
Sayang betul, Alex. Tapi masa Hamilton ditolak lima saat.
Baik.
Ingat, masa Hamilton ditolak lima saat.
McLaren perlu beritahu Lando Norris itu.
Hamilton mendahului 6.5 saat. Tapi lima saat ditolak daripada masanya.
Norris ada peluang untuk naik podium.
Cepat, Lando!
Oh, Tuhan.
Saya ada satu setengah pusingan saja untuk kejar 1.5 saat yang perlu
bagi kemenangan podium pertama saya.
Sekarang awak kerah habis-habisan.
Saya tak terfikir saya boleh.
Sebab itu Lewis Hamilton dalam Mercedes. Dia teramat laju.
Selalunya.
Tapi saya cekalkan hati dan pandu saja.
Tolonglah. Tolong cepat.
Sekarang pusingan terakhir.
Bolehkah Norris berada hanya kurang lima saat belakang Lewis Hamilton?
Tangan saya berpeluh teruk.
Saya menggesa jentera itu memecut seratus peratus.
Tolonglah.
Keadaan masa itu memang gila.
Saya lintas garis penamat.
Lando Norris mencatat pusingan terpantas.
Dia dapat atau tidak?
Lando, beza dengan Hamilton 4.8 saat.
Dapat podium.
Ya!
Ya! Bagus!
Bagus!
Memang hebat.
Saya akan kenang itu sepanjang kerjaya F1 saya.
Ya!
Saya gembira dapat menyaksikan Lando naik podium pada awal musim.
Ia ganjaran manis bagi usaha dan kerja keras kami semua.
Itu yang kami sangat perlukan.
Tak apalah.
Tak guna!
Dia memang tak suka awak.
Ada rezeki nanti.
Satu hari nanti.
Awak tak buat salah pun.
Seronoknya!
Jangan putus asa. Ada rezeki nanti.
Masa itu, awak akan lebih menikmatinya.
Tapi saya nak menikmatinya sekarang.
Ya. Kita semua begitu.
Jumpa nanti.
Celaka betul.
EPISOD SETERUSNYA
Jadi Valtteri pemandu nombor dua?
- Betul? - Diamlah.
- Saya benci jadi kedua. - Dia sampingan bagus.
Itu agak menyinggung.
Semua orang ramal Lewis menang. Tapi tak tentu lagi. Kita mula.
DALAM MUSIM INI
Alex wajib buktikan kebolehan.
Dia perlu keraskan hati sikit.
Ada benda tak kena.
Ini bukan tahap yang kita mahu.
Cuba lagi minggu depan.
Terjemahan sari kata oleh Nursyazela